

**KOMRAD d. o. o.**

**Kolodvorska 3,**

**33520 Slatina**

(dalje u tekstu: „Naručitelj“)

**DOKUMENTACIJA O NABAVI**

(dalje u tekstu DON)

**za projekt sufinanciran od EU**

**POBOLJŠANJE VODNOKOMUNALNE INFRASTRUKTURE AGLOMERACIJE SLATINA**

**Naziv predmeta nabave:**

**NASTAVAK IZGRADNJE I REKONSTRUKCIJE SUSTAVA VODOOPSKRBE I ODVODNJE OTPADNIH VODA AGLOMERACIJE SLATINA**

**Knjiga 4.**

**Troškovnik**

Evidencijski broj javne nabave: EVV-2/2023

**KNJIGA 4**

**TROŠKOVNIK**

Ova je knjiga dio kompleta dokumentacije o nabavi (DON) od pet (5) knjiga koji sadrži:

### Knjiga 1 Upute gospodarskim subjektima

Knjiga 2 Ugovorna dokumentacija Knjiga 3 Zahtjevi Naručitelja

**Knjiga 4 Troškovnik**

Knjiga 5 Podaci za projektiranje i nacrti

# Preambula

## Odredbe o normama

U ovoj DON navedena su tehnička pravila koja opisuju predmet nabave pomoću hrvatskih odnosno europskih odnosno međunarodnih normi. Ponuditelj treba ponuditi predmet nabave u skladu s normama iz dokumentacije o nabavi **ili jednakovrijednim normama**. S toga za svaku navedenu normu navedenu pod dotičnom normizacijskom sustavu dozvoljeno je nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature.

## Općenito

Obračun svih stavki će biti izvršen na paušalnoj osnovi u skladu s člankom 14.1 Uvjeta ugovora. Opis stavke koji je dan u troškovniku neće biti ograničavajući čimbenik obveze Izvođača radova da izvede radove u skladu s Ugovorom, a koji su u potpunosti opisani na drugom mjestu , uvažavajući pritom redoslijed prvenstva dokumentacije kako je određeno Sporazumom.

Cijene svih stavki moraju biti izražene u eurima (EUR), zaokružene na dvije decimale.

Bez obzira na ograničenja koja mogu proisteći iz formulacije pojedinih stavki i/ili pojašnjenja iz ovog predgovora, potrebno je da gospodarski subjekt jasno razumije da se iznosi koje on unosi u troškovnik odnose na kompletirane radove u svakom pogledu.

Smatra se da Izvođač ima u vidu sve zahtjeve i obveze, bilo to da su one navedene ili se podrazumijevaju, a koje su obuhvaćene bilo kojim dijelom ovog Ugovora te da su navedene cijene za sve stavke u skladu s navedenim. Iznosi stoga moraju uključiti sve neočekivane i na opisani način obuhvaćene potencijalne troškove te rizike svih vrsta koji su mogući pri izgradnji, kompletiranju te održavanju sveukupnih radova u skladu s Ugovorom. Ukoliko nisu dostavljene zasebne stavke u Troškovniku, jedinične cijene i njihov zbroj uključuju sve troškove koji su vezani uz razne stavke iz Troškovnika.

Iznosi navedeni od strane Izvođača za sve stavke u Troškovniku moraju precizno odražavati troškove izvođenja radova kako je to opisano u Ugovoru. Svi troškovi, provizije, profiti, režije i druge slične naknade (ukoliko nisu navedene kao zasebne stavke) koje nastaju kao rezultat provođenja Ugovora u cijelosti potrebno je razdijeliti na iznose navedene u Troškovniku, dok je one koji se odnosne samo na pojedine dijelove Ugovora potrebno razlomiti samo na stavke koje su vezane uz takve dijelove.

Iznosi navedeni u Troškovniku biti će korišteni za izračun isplata i privremenih situacija te za vrednovanje varijacija.

## Plaćanje

* + 1. Način obračuna

Gdje je stavka u Troškovniku definirana kao „komplet“, isplate će biti vršene u postotnoj vrijednosti

razmjerno stupnju izvedenosti takve stavke, a sukladno procjeni postotka izvedenosti stavke od strane

Inženjera u odnosu na „komplet“ stavku u skladu s člankom 14.3 Uvjeta ugovora.

* + 1. Način plaćanja

Plaćanja će biti sukladno odredbama Ugovora.

* + 1. Zadržani iznosi

Zadržani iznosi će biti sustegnuti u skladu s odredbama Ugovora.

## Ispunjavanje troškovnika

Ispunjavanje troškovnika opisano u nastavku gospodarski subjekti dužni su izvršiti u elektronskom obliku u istom obliku u kojem je stavljen na raspolaganje putem Elektroničkog oglasnika javne nabave.

# Troškovnik

Troškovnik, kao sastavni dio Knjige 4 je u izvornom .xls formatu.